Document ID: 31986R0656

*****
ΚΑΝΟΝΙΣΜΟΣ (ΕΟΚ) αριθ. 656/86 ΤΗΣ ΕΠΙΤΡΟΠΗΣ
της 28ης Φεβρουαρίου 1986
σχετικά με τον καθορισμό για την περίοδο από την 1η έως τις 31 Δεκεμβρίου 1986, των τιμών απόσυρσης και πώλησης ορισμένων προϊόντων αλιείας, καθώς και για την τροποποίηση του κανονισμού (ΕΟΚ) αριθ. 3693/85 όσον αφορά τις τιμές απόσυρσης της σαρδέλας του Ατλαντικού και του γάβρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας, και ιδίως το άρθρο 12 παράγραφος 3,
Εκτιμώντας:
ότι το άρθρο 12 παράγραφος 1 του κανονισμού (ΕΟΚ) αριθ. 3796/81 προβλέπει ότι οι κοινοτικές τιμές απόσυρσης ή πώλησης για κάθε προϊόν που απαριθμείται στο παράρτημα Ι σημεία Α και Ε καθορίζονται με την εφαρμογή, σε ποσό που είναι τουλάχιστον ίσο προς το 70 % και δεν υπερβαίνει το 90 % της τιμής προσανατολισμού, του συντελεστή προσαρμογής της εκάστοτε κατηγορίας προϊόντος·
ότι οι τιμές προσανατολισμού για την αλιευτική περίοδο από την 1η Μαρτίου έως τις 31 Δεκεμβρίου 1986 καθορίσθηκαν όσον αφορά τα προϊόντα που υπάγονται, βάσει της πράξης προσχώρησης, στο καθεστώς τιμών του κανονισμού (ΕΟΚ) αριθ. 3796/81 και τροποποιήθηκαν, όσον αφορά τη σαρδέλα του Ατλαντικού και το γάβρο, από τον κανονισμό (ΕΟΚ) αριθ. 503/86 του Συμβουλίου (2)· ότι είναι συνεπώς απαραίτητο να προσαρμοσθούν οι τιμές απόσυρσης της σαρδέλας του Ατλαντικού και του γάβρου ανάλογα με τις τροποποιημένες τιμές προσανατολισμού από τις οποίες προκύπτουν·
ότι, σχετικά με τη σαρδέλα, θεσπίστηκαν στην πράξη προσχώρησης ειδικές διατάξεις προκειμένου να εξασφαλισθεί η προοδευτική προσέγγιση των τιμών της σαρδέλας Ατλαντικού προς την τιμή της σαρδέλας Μεσογείου· ότι η διάρθρωση της παραγωγής και εισόδου στην αγορά της σαρδέλας Ατλαντικού διαφέρει από εκείνη που παρατηρείται για τη σαρδέλα της Μεσογείου και καλύπτει ιδιαίτερες ανάγκες της μεταποιητικής βιομηχανίας· ότι, για να γίνει αρμονικά η προσέγγιση των τιμών, ώστε να μη διαταραχθούν τεχνητά οι συνθήκες τροφοδότησης της αγοράς, πρέπει να καθορισθεί ένας ιδιαίτερος συντελεστής προσαρμογής για το μέγεθος 3 αυτού του προϊόντος στις συγκεκριμένες ζώνες εκφόρτωσης της Ισπανίας και της Πορτογαλίας·
ότι, σχετικά με το βατραχόψαρο, την καραβίδα και το καβούρι, τα διαθέσιμα στατιστικά στοιχεία κατά τις διαπραγματεύσεις για την ένταξη δεν επέτρεπαν την πλήρη εκτίμηση των διαφοροποιήσεων μεταξύ των τιμών που εφαρμόζονται στις αγορές των διαφόρων περιοχών της Κοινότητας· ότι, όπως φαίνεται, οι σημαντικές διαφοροποιήσεις στις τιμές που παρατηρήθηκαν έκτοτε για τα είδη αυτά, οφείλονται κυρίως στην μέχρι σήμερα έλλειψη κοινοτικού καθεστώτος που να συμβάλλει στην ενοποίησή τους στην Κοινότητα· ότι, κάτω από αυτές τις ειδικές συνθήκες, είναι πλέον απαραίτητο να καθορισθούν γι' αυτά τα είδη οι συντελεστές προσαρμογής, ώστε να επιτραπεί η αρμονική λειτουργία του καθεστώτος των τιμών που προβλέπεται στην πράξη προσχώρησης με την προοδευτική προσέγγισή τους υπό συνθήκες που εξασφαλίζουν στους παραγωγούς αυτών των ζωνών την είσοδο στην αγορά με ικανοποιητικές συνθήκες·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα ποσοστά της τιμής προσανατολισμού που αναφέρονται στο άρθρο 12 παράγραφος 1 του κανονισμού (ΕΟΚ) 3796/81, τα οποία χρησιμεύουν σαν βάση για τον υπολογισμό των κοινοτικών τιμών απόσυρσης και πώλησης, καθορίζονται, για τα προϊόντα που, βάσει της πράξης προσχώρησης, υπάγονται στο καθεστώς των τιμών, όπως ορίζεται στο παράρτημα Ι.
Άρθρο 2
Οι συντελεστές που αναφέρονται στο άρθρο 12 παράγραφος 1 του κανονισμού (ΕΟΚ) αριθ. 3796/81, που χρησιμεύουν για τον υπολογισμό των κοινοτικών τιμών απόσυρσης και πώλησης των προϊόντων που, βάσει της πράξης προσχώρησης, υπάγονται στο καθεστώς των τιμών, καθορίζονται σύμφωνα με το παράρτημα ΙΙ.
Άρθρο 3
1. Οι κοινοτικές τιμές απόσυρσης και πώλησης που αναφέρονται στο άρθρο 12 παράγραφος 1 του κανονισμού (ΕΟΚ) αριθ. 3796/81, οι οποίες ισχύουν κατά την περίοδο από την 1η Μαρτίου έως τις 31 Δεκεμβρίου 1986, και αφορούν τα προϊόντα που, βάσει της πράξης προσχώρησης, υπάγονται στο καθεστώς των τιμών, καθορίζονται σύμφωνα με το παράρτημα ΙΙΙ.
2. Οι τιμές απόσυρσης της σαρδέλας του Ατλαντικού και του γάβρου, που καθορίσθηκαν για την αλιευτική περίοδο 1986 από τον κανονισμό (ΕΟΚ) αριθ. 3693/85 της Επιτροπής (3), τροποποιούνται σύμφωνα με το παράρτημα ΙΙΙ.
Άρθρο 4
Οι τιμές απόσυρσης και πώλησης που αναφέρονται στο άρθρο 12 παράγραφος 2 του κανονισμού (ΕΟΚ) αριθ. 3796/81 και ισχύουν για την περίοδο από την 1η Μαρτίου μέχρι τις 31 Δεκεμβρίου 1986 στις ζώνες εκφόρτωσης που είναι πολύ απομακρυσμένες από τα κύρια κέντρα κατανάλωσης της Κοινότητας, και τα προϊόντα στα οποία αναφέρονται, καθορίζονται σύμφωνα με το παράρτημα IV.
Άρθρο 5
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Φεβρουαρίου 1986.

Labels: 2
6